

**R E P U B L I K A E S H Q I P Ë R I S Ë  
KËSHILLI BASHKIAK**

# V E N D I M

Nr. 135 datë 23.12.2022

**“PËR**

**KRIJIMIN E QENDRËS KOMUNITARE** “**PËR PERSONAT ME AFTËSI TË KUFIZUARA” SI INSTITUCION NË VARËSI TË BASHKISË TIRANË”**

Në mbështetje të pikës 2 të nenit 113 të Kushtetutës së Republikës së Shqipërisë, të pikës 2 të nenit 8, të shkronjave “b” dhe “ç” të pikës 1.1, të shkronjës “b”, të nenit 9, të nenit 24, të shkronjave “ç” dhe “dh” të nenit 54, të pikave 3 dhe 6 të nenit 55 të ligjit nr. 139/2015 “Për vetëqeverisjen vendore”, të ndryshuar, nenit 113, të ligjit nr.44/2015,“Kodi i Procedurave Administrative i Republikës së Shqipërisë, ligjit nr. 121/2016, “Për shërbimet e kujdesit shoqëror në Republikën e Shqipërisë”, ligjit 68/2017 “Për financat e vetqeverisjes vendore”, ligjit nr. 57/2019, “Për asistencën sociale në Republikën e Shqipërisë”, ligjit nr. 7961, datë 12.07.1995 “Kodi i Punës së Republikës së Shqipërisë”, të ndryshuar, të shkronjës “d” të nenit 5, të ligjit nr.10405, datë 24.03.2011 “Për kompetencat për caktimin e pagave dhe shpërblimeve”, të vendimit nr.518, datë 4.9.2018 të Këshillit të Ministrave “Për shërbimet e kujdesit shoqëror komunitar e rezidencial, kriteret, procedurat për përfitimin e tyre dhe masën e shumës për shpenzime personale për përfituesit e shërbimit të organizuar”, pikës 17, të vendimit nr. 165, datë 02.03.2016, të Këshillit të Ministrave “Për grupimin e njësive të vetëqeverisjes vendore për efekt page, dhe caktimin e kufijve të pagave të funksionarëve të zgjedhur e të emëruar, të nëpunësve civilë e të punonjësve administrativë të njësive të vetëqeverisjes vendore”, të ndryshuar, vendimit nr. 658, datë 17.10.2005 të Këshillit të Ministrave “Për standardet e shërbimeve shoqërore”, udhëzimit nr.689, datë 2.10.2018, të Ministrit të Shëndetësisë dhe Mbrojtjes Sociale “Për nivelin e kuotave të shpenzimeve për ushqime, në institucionet publike rezidenciale e komunitare të përkujdesjes shoqërore”, si dhe në vijim të memos nr. 41518, datë 23.11.2022 me propozimin e Kryetarit të Bashkisë, Këshilli Bashkiak,

# V E N D O S I:

1. Të miratojë krijimin e Qendrës Komunitare “Për Personat me Aftësi të Kufizuara”, si institucion në varësi të Bashkisë Tiranë, me adresë: zona kadastrale 8310, nr. pasurie 8/962, rruga “Dritan Hoxha”, ish Uzina Metalike, Njësia Administrative Nr.11, Tiranë.
2. Detyrat kryesore funksionale të kёtij institucioni do tё jenё si mё poshtё vijon:
   1. Të lehtësojë dhe të koordinojë shërbimet komunitare për zhvillimin e mirëqenies psiko-sociale për personat me aftësi të kufizuara;
   2. Të zgjerojë aksesin për shërbime psiko-sociale të personave me aftësi të kufizuara;
   3. Të fuqizojë të rinjtë, gratë dhe burrat me aftësi të kufizuara në mënyrë që të sigurohet pjesëmarrja e tyre në zhvillimin komunitar;
   4. Të zhvillojë proceset kognitive dhe motorike nëpërmjet terapisë së zhvillimit;
   5. Të mundësojë nxitjen e një jetese të pavarur për personat me aftësi të kufizuara;
   6. Të sigurojë gjithpërfshirjen e personave me aftësi të kufizuara, si pjesë e komunitetit perms programeve specifike të asistencës sociale dhe orientimit drejt ofrimit të shërbimeve përkatëse.
   7. Të mundësojë punësimin e personave me aftësi të kufizuara nëpërmjet bashkëpunimit me zyrat e punës:
3. Në zbatim të pikës 1 të këtij vendimi, Qendra Komunitare “Për Personat me Aftësi të Kufizuara” do të ketë njё numёr total prej 23 (njëzet e tre) punonjёsish.
4. Qendra Komunitare “Për Personat me Aftësi të Kufizuara” do të funksionojë nga e Hëna në të Premte ora 08:00- 20:00 dhe ditën e Shtunë ora 09:00- 14:00.
5. Kalimin kapital të aseteve me të dhëna sipas Lidhjes Nr. 1 bashkëlidhur këtij vendimi, nga Bashkia Tiranë tek Qendra Komunitare “Për Personat me Aftësi të Kufizuara”.
6. Efektet financiare të këtij vendimi do të përballohen nga buxheti që do të miratohet për këtë institucion për vitin 2023 e në vijim në Programin e Kujdesit Social për familjet dhe fëmijët.
7. Niveli i pagave për punonjësit e Qendrës Komunitare “Për Personat me Aftësi të Kufizuara”është sipas lidhjes së pagave nr. 9, bashkëlidhur këtij vendimi.
8. Niveli i kuotave financiare për shpenzimet ditore të ushqimeve për personat që përfitojnë shërbime në këtë qendër komunitare ditore do të jetë jo më shumë se 320 (treqind e njëzet) lekë.
9. Organizimi i brendshëm, struktura dhe organika e Qendrës Komunitare “Për Personat me Aftësi të Kufizuara” miratohen me urdhër të Kryetari të Bashkisë.
10. Vendimi nr. 4, datë 1.3.2012 i Këshillit Bashkiak “Për krijimin e Qendrës Sociale “Shtëpia e Përbashkët” dhe miratimi i strukturës organizative””, shfuqizohet.
11. Ngarkohen Kryetari i Bashkisë, Qendra Komunitare “Për Personat me Aftësi të Kufizuara”, Drejtoria e Përgjithshme e Shërbimeve Sociale, Drejtoria e Përgjithshme Juridike e Aseteve dhe Licencimit, Drejtoria e Përgjithshme e Burimeve Njerëzore, Drejtoria e Përgjithshme e Menaxhimit Financiar dhe Drejtoria e Përgjithshme e Punëve Publike për zbatimin e këtij vendimi.

Ky vendim hyn në fuqi sipas përcaktimeve të pikës 6, të nenit 55, të ligjit nr. 139/2015 “Për vetëqeverisjen vendore”, të ndryshuar.

**K R Y E T AR**

**ROMINA KUKO**

**Lidhja Nr. 9**

**Niveli i pagave për punonjësit e Qendrës Komunitare “Për Personat me Aftësi të Kufizuara”**

|  |  |  |  |  |  |
| --- | --- | --- | --- | --- | --- |
| **Nr** | **Pozicioni** | **Kategoria/ Klasa** | **Grupi** | **Shtesa për vjetërsi** | **Shtesa për pozicion** |
| ***I*** | ***Punonjës të sistemit me pagë grupi + shtesë pozicioni*** |  | **1** | **2** | **3** |
| 1 | Drejtor Drejtorie | **II-b** | 1 | 2% | 105 000 |
| 2 | Përgjegjës | **III-a/1** | 1 | 2% | 60 000 |
| 3 | Specialist finance/Jurist | **III-b** | 1/2 | 2% | 54 000 |
| 4 | Specialist | **IV-a** | 1/2/3 | 2% | 49 000 |
| ***II*** | ***Punonjës të sistemit me klasa*** | **Klasa** |  | **Shtesa për vjetërsi** | **Paga bazë** |
| 4 | Ndihmës kuzhine, Mirëmbajtes, Shofer, Recepsionist, Kujdestar | **IV** |  | 1% | 36 500 |
| 5 | Pastrues, Roje | **I** |  | 1% | 34 000 |

1.Shtesa për vjetërsi në punë për **Lidhjen Nr.9 per *kategorine I* të jepet në masën 2%** pas çdo viti pune, **deri në 25 vjet**, dhe të llogaritet mbi **pagën e grupit**.

2.Shtesa për vjetërsi në punë **për Lidhjen Nr.9 per *kategorine II*** të jepet **në masën 1%** pas çdo viti pune, **deri në 25 vjet**, dhe të llogaritet mbi **pagën bazë.**

VLERA E PAGËS SË GRUPIT PËR GRUPET E DIPLOMAVE TË ARSIMIT TË LARTË

|  |  |  |
| --- | --- | --- |
| **Grupi i diplomës** | **Lloji i diplomës** | **Vlera** |
| **1** | **Diplomë e arsimit të lartë:** |  |
| 1 | Master i Shkencave, Master i Arteve  Master profesional të përfituar në fund të studimeve të ciklit të dytë, me 120 kredite dhe me kohëzgjatje normale 2 vite akademike  Të barasvlershme me to sipas legjislacionit të arsimit të lartë | 14 000 lekë |
| 2 | Master profesional  Të barasvlershme me to sipas legjislacionit të arsimit të lartë | 11 000 lekë |
| 3 | Bachelor  Të barasvlershme me to sipas legjislacionit të arsimit të lartë | 10 000 lekë |

